Itävallan jääkiekkomaajoukkue

Itävallan jääkiekkomaajoukkue edustaa Itävaltaa miesten kansainvälisissä jääkiekko-otteluissa. Maa liittyi Kansainvälisen Jääkiekkoliiton IIHF:n jäseneksi vuonna 1912. Joukkue oli 2024 Kansainvälisen Jääkiekkoliiton IIHF:n ylläpitämässä maailmanrankingissa 13 sijalla. Vuonna 2023 maassa oli 3 300 rekisteröitynyttä miesjääkiekkoilijaa ja 49 jäähallia, vuonna 2025 yli 3 600 pelaajaa ja 50 hallia.

Itävalta ei lukeudu niin sanottuihin jääkiekkoilun suurmaihin, mutta se on ollut usein mukana maailmanmestaruuskilpailuissa ja olympialaisissa. Se on voittanut Euroopan-mestaruuden vuosina 1927 ja 1931. Lisäksi Itävallan joukkue on saavuttanut  maailmanmestaruuskisoista kaksi pronssia, vuosina 1931 ja 1947.

 Historia 
Itävalta ei ole historiansa aikana juuri otellut maailmanmestaruuskisojen ylimmällä sarjatasolla. Joukkue otteli alemmilla tasoilla vuosikymmeniä 1940-luvun jälkeen, pois lukien vuoden 1957 kisat. Se nousi ylimmälle tasolle vasta vuonna 1993. Tämän jälkeen joukkue on pudonnut alemmalle tasolle 1. divisioonaan eli entiseen B-sarjaan useita kertoja, mutta vuosituhannen vaihteessa joukkue otteli pääsarjassa seitsemät kisat perätysten. 

Itävallan viime vuosikymmenien paras arvokisasaavutus on kahdeksas sija vuoden 1994 maailmanmestaruuskisoista Milanosta. Itävalta pääsi niukalla erolla puolivälieriin, joissa se kohtasi toisen lohkon voittajan Suomen, jolle Itävalta hävisi maalein 10–0. Maa ylsi samaan vuonna 2025, kun se eteni jatkopeleihin. Puolivälierässä se hävisi Sveitsille maalein 6–0.

Kuuluisimpia itävaltalaisia pelaajia on vuonna 2020 uransa lopettanut Thomas Vanek, joka edusti uransa aikana muun muassa NHL-joukkue Columbus Blue Jacketsia. Aikaisemmin hän pelasi Vancouver Canucksissa. 

 2000-luvun alussa 
Itävalta onnistui ensimmäisen kerran saavuttamaan ottelusta pisteen Suomea vastaan maailmanmestaruuskisoissa Pietarissa vuonna 2000, kun Itävallan ja Suomen alkulohko-ottelu päättyi maalein 3–3. Itävalta johti kahden erän jälkeen lukemin 2–1, mutta Suomi nousi päätöserässä siitä ohi. Itävalta tasoitti pelin kuitenkin ajassa 59.13 Christoph Brandnerin ylivoimamaalilla. 

Kotikisoissaan vuonna 2005 Itävalta putosi 1. divisioonaan, mutta nousi takaisin maailmanmestaruuskilpailuihin vuodeksi 2007. Vuoden 2009 maailmanmestaruuskilpailuissa Itävalta sijoittui putoamissarjassa toiseksi, mutta putosi siitä huolimatta takaisin 1. divisioonaan, sillä seuraavien kisojen isäntämaa Saksa ei sääntöjen mukaisesti voinut tippua. Itävalta oli säilyttää paikkansa vuoden 2015 kisoissa, kun se päätyi Latvian ja Ranskan kanssa tasapisteisiin. Itävalta kuitenkin putosi takaisin 1. divisioonaan. Vuosituhannen alussa joukkue ei juuri pystynyt haastamaan jääkiekon suurmaita, mutta esimerkiksi vuoden 2013 maailmanmestaruuskisoissa joukkue voitti Slovakian voittomaalikilpailun päätteeksi maalein 1–2.

 2020-luvulla 
Kun Itävallan maajoukkue putosi vuonna 2019 pääsarjasta 1. divisioonaan, se ei palannut alemmalla sarjatasolla yksiäkään maailmanmestaruuskilpailuja. Ensin 1. divisioonan kilpailut peruttiin vuosina 2020–2021 koronapandemian vuoksihttps://www.eliteprospects.com/team/1659/austria. Kun vuonna 2022 Venäjä ja Valko-Venäjä suljettiin maailmanmestaruuskilpailuista Ukrainan sodan vuoksi, Itävalta nousi takaisin maailmanmestaruuskilpailujen pääsarjaan. Itävalta oli Ranskan ohella Kansainvälisen jääkiekkoliiton rankingissa korkeimmalle sijoitetut maat pääsarjamaiden ulkopuolelta. Itävalta pelasikin alkusarjassa hyvin, sillä se riisti Yhdysvalloilta pisteen jatkoajan jälkeen maalein 2–3 Yhdysvalloille päättyneessä ottelussa. Tämän lisäksi Itävalta voitti Tšekin maalein 1–2 voittolaukauskilpailun jälkeen. Se oli Itävallan ensi voitto Tšekistä maailmanmestaruuskilpailuissa.

Seuraavana vuonna Itävalta teki maailmanmestaruuskisoissa jälleen historiaa monin tavoin. Alkusarjassa Itävalta nimittäin nousi Kanadaa vastaan käydyn ottelun kolmannessa erässä viiden maalin takaa tasalukemiin 6–6. Kaikki maalit syntyivät tasakentällisin. Kanadan kapteeni John Tavares ratkaisi lopulta jatkoajalla pelin Kanadan eduksi vain 15 sekunnin jälkeen. Harjoitusotteluita lukuun ottamatta Itävalta ei ole millään tasolla tehnyt aiemmin Kanadaa vastaan yli kahta maalia. Kyseessä oli myös maailmanmestaruuskisojen historian suurin nousu takaa-ajoasemasta tasalukemiin, sillä aiemmin tasoihin oli noustu korkeintaan neljän maalin takaa. Seuraavassa ottelussa Itävalta teki jälleen historiaa, kun se voitti ensimmäistä kertaa maailmanmestaruuskisoissa Suomen, maalein 3−2. Suomi johti ottelua jo lukemin 0−2, mutta Itävalta nousi tasoihin ja teki voittomaalin ottelun varsinaisen peliajan viime sekunnilla.

Vuoden 2025 maailmanmestaruuskilpailuissa Itävalta eteni puolivälieriin toista kertaa maan historiassa. Puolivälierässä se hävisi Sveitsille maalein 6–0. Näin Itävallan joukkue sivusi parasta sijoitustaan maailmanmestaruuskisoissa ollen kahdeksas. 

 Sijoitukset 
 Olympialaisissa 

 1928 – 6.
 1936 – 7.
 1948 – 7.
 1956 – 10.
 1964 – 13.
 1968 – 13.
 1972 – Ei mukana
 1976 – 8.
 1984 – 10.

 1988 – 9.
 1992 – Ei mukana
 1994 – 12.
 1998 – 14.
 2002 – 12.
 2006 – 15. (karsiutui)
 2010 – 13. (karsiutui)
 2014 – 10

 Maailmanmestaruuskilpailuissa 

 1930 – 4. 
 1931 – pronssia
 1933 – 4.
 1934 – 7.
 1935 – 6.
 1938 – 10.
 1947 – pronssia
 1949 – 6.
 1951 – B-sarja; 4.
 1952 – B-sarja; 2.
 1953 – B-sarja; 2.
 1954 – B-sarja; 3.
 1955 – B-sarja; 2.
 1957 – 7.
 1959 – B-sarja; 3.
 1961 – B-sarja; 6.
 1962 – B-sarja; 2.
 1963 – C-sarja; 1.
 1965 - B-sarja; 5.
 1966 – B-sarja; 5.
 1967 – B-sarja; 6.
 1969 – B-sarja; 7.
 1970 – C-sarja; 1.

 1971 – B-sarja; 7.
 1972 – C-sarja; 1.
 1973 – B-sarja; 6.
 1974 – B-sarja; 8.
 1975 – C-sarja; 3.
 1976 – C-sarja; 1.
 1977 – B-sarja; 9.
 1978 – C-sarja; 2.
 1979 – B-sarja; 7.
 1981 – C-sarja; 1.
 1982 – B-sarja; 2.
 1983 – B-sarja; 3.
 1985 – B-sarja; 4.
 1986 – B-sarja; 6.
 1987 – B-sarja; 3.
 1989 – B-sarja; 6.
 1990 – B-sarja; 3.
 1991 – B-sarja; 5.
 1992 – B-sarja; 1.
 1993 – 11.
 1994 – 8. 
 1995 – 11. 
 1996 – 12. putosi B-sarjaan

 1997 – B-sarja: 4. - nousi karsintojen kautta A-sarjaan
 1998 – 15.
 1999 – 10.
 2000 – 14.
 2001 – 11.
 2002 – 12.
 2003 – 10.
 2004 – 11.
 2005 – 16. putosi 1. divisioonaan
 2006 – 1. divisioona: Lohko B: 1. nousi MM-kisoihin
 2007 – 15. putosi 1. divisioonaan
 2008 – 1. divisioona: Lohko B: 1. nousi MM-kisoihin
 2009 – 14. putosi 1. divisioonaan
 2010 – 1. divisioona: Lohko A: 1. nousi MM-kisoihin
 2011 – 15. putosi 1. divisioonaan
 2012 – 1. divisioona: Lohko A: 2. nousi MM-kisoihin
 2013 – 15. putosi 1. divisioonaan
 2014 – 1. divisioona: Lohko A: 2. nousi MM-kisoihin
 2015 – 15. putosi 1. divisioonaan
 2016 – 1. divisioona: Lohko A: 4.
 2017 – 1. divisioona: Lohko A: 1.
 2018 – 14.
 2019 – 16. putosi 1. divisioonaan

 2020 – 1. divisioonan A-lohkon turnaus peruttiin koronaviruspandemian vuoksi.
 2021 – 1. divisioonan A-lohkon turnaus peruttiin koronaviruspandemian vuoksi.
 2022 – 11.
 2023 – 14.
 2024 – 10.
 2025 – 8.

 Maailmanranking 
 2003 – 12.
 2004 – 11.
 2005 – 13.
 2006 – 16.
 2007 – 17.
 2008 – 16.
 2009 – 16.
 2010 – 14.
 2011 – 15.
 2012 – 15.
 2013 – 15.
 2014 – 16.
 2015 – 16.
 2016 – 17.
 2017 – 16.
2018 – 17.
2019 – 15.
2020 – 17.
2021 – 18.
2022, helmikuu – 17.
2023 – 16.
2024 – 13.

NHL-pelaajat
200px|thumb|right|Reinhard Divisista tuli kaudella 2001–2002 kaikkien aikojen ensimmäinen NHL:ssä pelannut itävaltalainen. Ennen häntä Itävallan maajoukkueessa esiintyneet NHL-pelaajat olivat kaikki pohjoisamerikkalaissyntyisiä.

Christoph Brandner
Marty Dallman (s. Kanadassa)
Reinhard Divis
Michael Grabner
Richard Grenier (s. Kanadassa)
Wayne Groulx (s. Kanadassa)
Brian Hill (s. Kanadassa)
Greg Holst (s. Kanadassa)
Dominic Lavoie (s. Kanadassa)
Kraig Nienhuis (s. Kanadassa)

Andreas Nödl
Ray Podloski (s. Kanadassa)
Thomas Pöck
Michael Raffl
Marco Rossi
Sean Selmser (s. Kanadassa)
Ken Strong (s. Kanadassa)
Thomas Vanek
Emanuel Viveiros (s. Kanadassa)
Simon Wheeldon (s. Kanadassa)

 Kokoonpanoja 
 Olympiakisat vuonna 1998
 Olympiakisat vuonna 2002
 Maailmanmestaruuskisat vuonna 2009
 Maailmanmestaruuskisat vuonna 2013

 Lähteet 

 Aiheesta muualla 

 Itävallan jääkiekkoliiton sivusto 
 Itävalta IIHF:n sivuilla 
 Itävalta nationalteamsoficehockeyssä 

Luokka:Itävallan jääkiekko
Luokka:Jääkiekkomaajoukkueet